ริโนะ ซาชิฮาระ

ริโนะ ซาชิฮาระ (Sashihara Rino; เกิด 21 พฤศจิกายน พ.ศ. 2535) ชื่อเล่น ซัชชี่ เป็นอดีตสมาชิกและอดีตผู้จัดการของวงไอดอลญี่ปุ่น เอชเคทีโฟร์ตีเอต (HKT48) ทีมเอช (Team H) และเป็นอดีตสมาชิกวงเอเคบีโฟร์ตีเอต (AKB48), เอสทียูโฟร์ตีเอต (STU48) และ Not Yet สังกัดค่ายอเว็กซ์กรุ๊ป ซึ่งก่อตั้งโดย ยาซูชิ อากิโมโตะ ปัจจุบันเป็นโปรดิวเซอร์ของวงไอดอลญี่ปุ่น = Love  และ ≠ME

**ประวัติ**

**พ.ศ. 2550 - 2555 ในฐานะสมาชิกเอเคบีโฟร์ตีเอต (AKB48)**
ในเดือนตุลาคม พ.ศ. 2550 ริโนะ ซาชิฮาระ เข้าร่วมออดิชั่นและได้รับเลือกให้เป็นเค็งคิวเซย์ (เด็กฝึกหัด) สำหรับสมาชิกรุ่นที่ 5 ของเอเคบีโฟร์ตีเอต (AKB48) และได้เลื่อนขั้นเป็นสมาชิกตัวจริงในทีมบี (Team B) เมื่อเดือนสิงหาคม พ.ศ. 2551 ต่อมาในเดือนตุลาคมในปีเดียวกัน เธอได้มีส่วนร่วมในซิงเกิลครั้งแรกคือ Oogoe Diamond และได้รับตำแหน่งอันดับที่ 27 ในงานเลือกตั้งประจำปี พ.ศ. 2552 กับฐานะ "อันเดอร์เกิร์ล" ซึ่งมีหน้าที่แสดงในหน้าบีของซิงเกิล เธอดำรงตำแหน่งนี้จนถึงปีถัดไปและจนถึงงานเลือกตั้งประจำปี พ.ศ. 2553 ซึ่งเธอได้รับตำแหน่งอันดับที่ 19 และมีโอกาสเข้าร่วมในซิงเกิลกับสมาชิกหลักที่ร้องเพลงหลักของซิงเกิล เมื่อเดือนสิงหาคม พ.ศ. 2552 เอเคบีโฟร์ตีเอต (AKB48) ได้ประกาศว่าเธอจะย้ายไปทีมเอ (Team A) ซึ่งการย้ายนี้เกิดขึ้นในเดือนกรกฎาคมในปีถัดมา
เมื่อเดือนมกราคม พ.ศ. 2554 ซาชิฮาระปรากฏตัวในรายการโทรทัศน์ระยะเวลาครึ่งชั่วโมงในชื่อ Sashiko no Kuseni (Kono Bangumi wa AKB to wa Mattaku Kankei Arimasen) (さしこのくせに〜この番組はAKBとは全く関係ありません〜) ออกอากาศโดยทีบีเอสทีวี ซึ่งได้อธิบายตัวตนของเธอว่า "เฮะตาเระ" (แปลว่าขี้ขลาด, ไร้ความสามารถ, ไร้ความอดทน) ซึ่งเป็นรายการโทรทัศน์ตั้งมาสำหรับเธอโดยเฉพาะ
ซาชิฮาระได้เป็นตัวแสดงนำในละครดรามา "Muse no Kagami" ออกอากาศโดยสถานีโทรทัศน์นิปปอน ตั้งแต่วันที่ 14 มกราคม พ.ศ. 2555 และมีผลงานซิงเกิลเดี่ยวเป็นของตัวเองครั้งแรกในชื่อ Soredemo Suki Da yo จากค่าย Avex Trax
เมื่อเดือนเมษายน พ.ศ. 2555 มีการประกาศว่าซาชิฮาระจะก่อตั้งงานเทศกาลสำหรับไอดอล ในชื่อ "Yubi Matsuri" จัดขึ้นที่สนามกีฬาต่อสู้ญี่ปุ่น ซึ่งประกอบด้วยกลุ่มไอดอลญี่ปุ่น อาทิเช่น โมะโมะอิโระโคลเวอร์ Z, ไอดอลลิ่ง
, ชิริสึ เอะบิสึ ชุงากุ, Super Girls, Tokyo Girls' Style, Passpo, และ วะตะริโรกะฮะชิริไต

**พ.ศ. 2555 - ปัจจุบัน เรื่องอื้อฉาวทางเพศและการถูกย้ายไปเอชเคทีโฟร์ตีเอต (HKT48)**
เมื่อวันที่ 16 มิถุนายน พ.ศ. 2555 ซาชิฮาระได้ถูกลดตำแหน่งและถูกย้ายไปวงเอชเคทีโฟร์ตีเอต (HKT48) หลังจากที่สำนักข่าว "ชุคัง บุนชุน" ได้ตีพิมพ์บทความว่าเธอแอบไปเดทและหลับนอนกับแฟนคลับของเธอ โดยที่ฝ่ายชายได้สารภาพว่าเขาได้หลับนอนกับเธอจริง ในขณะที่ซาชิฮาระปฏิเสธและบอกว่าเขาเป็น "เพียงแค่เพื่อน" เท่านั้นและได้กล่าวอีกว่าเรื่องที่สำนักข่าวตีพิมพ์ไม่เป็นความจริงแต่อย่างใด อย่างไรก็ตามทาง ยาซูชิ อากิโมโตะ กล่าวว่าการให้เธอไปอยู่วงเอชเคทีโฟร์ตีเอต (HKT48) นั้นถือว่าเป็นการ "เริ่มต้นใหม่" มากกว่าที่จะเป็นการ "ลงโทษ" ในวันที่ 20 มิถุนายน ซาชิฮาระเกิดอาการชักเกร็งขณะกำลังแสดงบนเวที
ซาชิฮาระเปิดตัวครั้งแรกในฐานะสมาชิกเอชเคทีโฟร์ตีเอต (HKT48) ที่เธียเตอร์ของวงดังกล่าวเมื่อวันที่ 5 กรกฎาคม พ.ศ. 2555 งานเลี้ยงอำลาของเธอจากวงเอเคบีโฟร์ตีเอต (AKB48) จัดขึ้นเมื่อวันที่ 23 ในเดือนเดียวกันและมีสมาชิกวงเอเคบีโฟร์ตีเอต (AKB48) ทีมเอ (Team A) เข้าร่วม รวมทั้งมีสมาชิกบางคนจากเอชเคทีโฟร์ตีเอต (HKT48) ทีมเอช (Team H) เป็นแขกรับเชิญ 
ซาชิฮาระปล่อยซิงเกิลเดี่ยวครั้งที่ 2 ในชื่อ Ikujinashi Masquerade เมื่อวันที่ 17 ตุลาคม พ.ศ. 2555 ซิงเกิลนี้ได้รับตำแหน่งอันดับที่ 1 บนชาร์ตออริคอนรายสัปดาห์และเป็นซิงเกิลเดี่ยวลำดับที่ 3 ของสมาชิกวงเอเคบีโฟร์ตีเอต (AKB48) ที่ได้รับอันดับนี้
เมื่อวันที่ 28 เมษายน พ.ศ. 2556 มีการประกาศที่คอนเสิร์ต บุโดคัง อารีนา ว่าซาชิฮาระจะดำรงตำแหน่งผู้จัดการของเอชเคทีโฟร์ตีเอต (HKT48) และเธียเตอร์ของเอชเคทีโฟร์ตีเอต (HKT48) ร่วมกับคนเก่าและยังคงเป็นสมาชิกวงเอชเคทีโฟร์ตีเอต (HKT48) ทีมเอช (Team H) อยู่เหมือนเดิม ซึ่งการเลื่อนขึ้นนี้มีการอภิปรายจากบางคนว่าเป็นความหวังของ ยาซูชิ อากิโมโตะ ที่อยากให้บทบาทกับซาชิฮาระในการจัดการและดูแลสมาชิกในวง อันเนื่องมากจากว่าเธอมีทักษะในการควบคุม เป็นบางสิ่งที่อากิโมโตะพูดเป็นนัยตั้งแต่ปี พ.ศ. 2553
กลุ่มผู้บริหารหลายคนมองเห็นศักยภาพของซาชิฮาระในฐานะผู้จัดการวงและได้ให้โอกาสเธอในการดึงทักษะของเธอออกมาตลอดปี เมื่อวันที่ 12 พฤษภาคม พ.ศ. 2556 ในรายการโทรทัศน์ชื่อ "AKB Eizo Cneter" (มีซาชิฮาระเป็นพิธีกรร่วม) เธอได้ประกาศว่าเธอจะผลิตซิงเกิลเดี่ยวให้กับ คาโอริ มัตสึมูระ สมาชิกวงเอสเคอีโฟร์ตีเอต (SKE48) ในชื่อ "มะสึมุระบุ" ซึ่งแต่เดิมมีการวางแผนไว้ว่าจะปล่อยจำหน่ายออกมาก่อนในจำนวนจำกัด (1,000 ชุด) และจะเพิ่มจำนวนในภายหลัง  ซึ่งมีราคาอยู่ที่ 1,000 เยน โดยมีซาชิฮาระเป็นผู้ออกแบบชุด, ผู้เขียนเนื้อเพลง, ผู้กำกับมิวสิกวิดีโอ, และผู้เรียบเรียงเพลง  ซึ่งผู้อำนวยการ ยาซูชิ อากิโมโตะ ได้เล่าว่าเหตุผลที่ให้ซะชิฮะระมีส่วนร่วมในการบริหารขนาดนี้เพราะเขามั่นใจว่าเธอจะดึงเสน่ห์ของ คาโอริ มัตสึมูระ ออกมาได้อย่างเต็มที่ เนื่องจากเธอก็เป็นแฟนคลับเช่นกัน 
ในการเลือกตั้งประจำปี พ.ศ. 2556 ซาชิฮาระได้รับอันดับที่ 1 ด้วยคะแนน 150,570 คะแนน ซึ่งเป็นคะแนนที่มากที่สุดของสมาชิกทุกคนใน 48 กรุ๊ป แซงคะแนนของ ยูโกะ โอชิมะ ซึ่งได้ 136,503 คะแนน  ด้วยเหตุนี้ เธอจึงได้เป็นเซ็นเตอร์เพลง "โคะอิซุรุฟอร์จูนคุกกี้"
ในขณะที่ความนิยมของเธอกำลังเพิ่มขึ้น เมื่อวันที่ 11 สิงหาคม พ.ศ. 2557 สำนักข่าว "โคดันชะ" ได้ตีพิมพ์อัตชีวประวัติของซาชิฮาระครั้งแรกในชื่อ "Gyakuten-ryoku ~ Pinchi o Mate ~" ซึ่งมียอดจำหน่ายมากว่า 2 หมื่นชุดในสัปดาห์แรก  และมียอดตีพิมพ์เพิ่มขึ้นหลังจากนั้น. ข้อมูลในหนังสือประกอบด้วยบทสัมภาษณ์ของซาชิฮาระ และชีวิตส่วนตัวของเธอตั้งแต่ช่วงวัยรุ่นในการเป็น "โอตะ" และ "ฮิกกิโมะริ" จนถึงอาชีพปัจจุบันของเธอในฐานะผู้จัดการวง และมีจุดเน้นย้ำเกี่ยวกับบทเรียนที่เธอได้รับ และการ "พลิกวิกฤติให้เป็นโอกาส" หนังสือเล่มนี้มีการโฆษณาอย่างกว้างขวาง โดยเฉพาะกลุ่มพนักงานเงินเดือนในบริษัทต่างๆ 
ซาชิฮาระได้รับอันดับที่ 1 อีกครั้งในงานเลือกตั้งประจำปี พ.ศ. 2558 ด้วย 194,049 คะแนน ทำให้เธอได้รับตำแหน่งเซ็นเตอร์อีกครั้งและเป็นคนแรกที่ได้รับอันดับที่ 1 ถึง 2 ครั้ง และในปี พ.ศ. 2559 เธอก็ได้รับอันดับที่ 1 เช่นกันในงานเลือกตั้งประจำปี ด้วยคะแนน 243,011 คะแนน และในปี พ.ศ. 2560 เธอได้รับอันดับที่ 1 ด้วยคะแนน 246,376 คะแนน เป็นคนแรกที่ได้รับอันดับที่ 1 ถึง 3 ปีซ้อน
ในวันที่ 16 ธันวาคม พ.ศ. 2561 ซาชิฮาระได้ประกาศจบการศึกษาจากเอชเคทีโฟร์ตีเอต (HKT48) ณ คอนเสิร์ตครบรอบ 7 ปีของเอชเคทีโฟร์ตีเอต (HKT48) โดยคอนเสิร์ตจบการศึกษาได้จัดขึ้นที่สนามกีฬาโยโกฮาม่า เมื่อวันที่ 28 เมษายน พ.ศ. 2562

**ผลงานเพลง**

**ซิงเกิลเดี่ยว**

**ซิงเกิลร่วมกับ HKT48**

**HKT48 A-side**
 Suki! Suki! Skip!- Melon Juice- Sakura, Minna de Tabeta- Hikaeme I love you!- 12 Byou- Shekarashika!- 74okubun no 1 no Kimi e- Saikou ka yo- Bagutte Iijan (เซนเตอร์)- Kiss wa Matsushikanai no Deshouka?- Hayaokuri Calendar- Ishi (เซนเตอร์)

**ซิงเกิลร่วมกับ AKB48**

**AKB48 A-Sides**
 Oogoe Diamond- 10nen Zakura- Namida Surprise!- Heavy Rotation- Beginner- Sakura no Ki ni Narou- Everyday, Katyusha- Flying Get (มีเดียเซ็มบัตสึ)- Kaze wa Fuiteiru- GIVE ME FIVE!- Manatsu no Sounds Good! (มีเดียเซ็มบัตสึ)- Gingham Check- UZA- So long!- Sayonara Crawl (มีเดียเซ็มบัตสึ)- Koi Suru Fortune Cookie (เซ็นเตอร์)- Heart Ereki- Mae Shika Mukanee- Labrador Retriever (มีเดียเซ็มบัตสึ)- Kokoro no Placard- Kibouteki Refrain (มีเดียเซ็มบัตสึ)- Green Flash- Bokutachi wa Tatakawanai (มีเดียเซ็มบัตสึ)- Halloween Night (เซ็นเตอร์)- Kuchibiru ni Be My Baby- Kimi wa Melody- Tsubasa wa Iranai (มีเดียเซ็มบัตสึ)- LOVE TRIP / Shiawase wo Wakenasai (เซ็นเตอร์)- High Tension- Shoot Sign (มีเดียเซ็มบัตสึ)
*Negaigoto no Mochigusare (มีเดียเซ็มบัตสึ)- ＃SukiNanda (เซ็นเตอร์)- 11gatsu no Anklet (มีเดียเซ็มบัตสึ)- Jabaja (Media Senbatsu)- Teacher Teacher (มีเดียเซ็มบัตสึ)- NO WAY MAN- Jiwaru DAYS (เซ็นเตอร์)

**อัลบั้มร่วมกับ AKB48**

**ผลงานการแสดง**

**ภาพยนตร์**
 Muse no Kagami (255), Maki Mukouda- Kodomo Keisatsu (2556), Rino Makihara- I'll Give It My All... Tomorrow (2556), Aya Unami- Barairo no Būko (2557), Sachiko(Būko)- Crayon Shin-Chan: My Moving Story! Cactus Large Attack! (2558), Sumaho-chan

**งานพากย์**
 Hop (2554), Pink Berets

**ละครโทรทัศน์**
 Majisuka Gakuen (TV Tokyo, 2553), Wota- Dr.Irabu Ichirō (TV Asahi, 2554), herself- Majisuka Gakuen 2 (TV Tokyo, 2554), Wota- Muse no Kagami (NTV, 2555), Maki Mukouda- Fukuoka Renai Hakusho (KBC, 2555), Kaori- Kodomo Keisatsu Episode 6 (MBS, 2555), Rino Makihara- Megutantte Mahō Tsukaeru no? Episode 6 (NTV, 2555), Maki Mukouda- Yūsha Yoshihiko to Akuryō no Kagi Episode 9 (TV Tokyo, 2555), Eliza- Honto ni Atta Kowai Hanashi Natsu no Tokubetsuhen 2013 "Ugomeku Ningyō" (Fuji TV, 2556), Rina Sonoda- Tenmasan ga Yuku Episode 5 (TBS, 2556), Miyoko Oshimizu- Majisuka Gakuen 4 Episode 1 (TV Tokyo, 2558), Scandal- Koinaka Episode 9 (Fuji TV, 2558)- Majisuka Gakuen 0: Kisarazu Rantōhen Episode 1 (Nippon Television, 2558), Ageman- AKB Horror Night: Adrenaline's Night Ep.31 - Another Meeting Person (TV Asashi, 2559), Sayaka- AKB Love Night: Love Factory Ep.19 - Italian String (TV Asashi, 2559),  Akiko

**บรรณานุกรม**
 Gyakutenryoku: Pinch o Mate (Power of reversal:wait a crisis) (โคดันชะ, 11 สิงหาคม 2557) 9784063898507

**อ้างอิง**

**แหล่งข้อมูลอื่น**
 345insta- 345__chan- ริโนะ ซาชิฮาระ-  โปรไฟล์สมาชิกอย่างเป็นทางการ (เอเจนซี) -  ริโนะ ซาชิฮาระ ที่อเว็กซ์กรุ๊ป -  ซะชิโกะ โนะ คุเซะนิ เว็บไซต์อย่างเป็นทางการ (ทีบีเอส) - title=Rino Sashihara
หมวดหมู่:บุคคลที่ยังมีชีวิตอยู่
หมวดหมู่:บุคคลจากโออิตะ
หมวดหมู่:สมาชิกของเอเคบีโฟร์ตีเอต
หมวดหมู่:สมาชิกของเอชเคทีโฟร์ตีเอต
หมวดหมู่:ไอดอลญี่ปุ่น
หมวดหมู่:นักร้องหญิงญี่ปุ่น
หมวดหมู่:ยูทูบเบอร์ชาวญี่ปุ่น